મુંબઈથી આશરે 160 કિલોમીટર ને ત્રણેક કલાક બાદ અમને કંઇક ચમત્કારિક જોવા મળવાનું છે એટલી ખબર હતી, પણ જે જોવા મળ્યું એ કલ્પનાતીત હતું. અમે સ્કૂલી મિત્રોએ શનિરવિનો આ પ્રોગ્રામ બનાવ્યો હતો. એમાં એક વધુપડતા ઉત્સાહી ને સાહસિક મિત્રએ વળી એવું સૂચન કર્યું કે ભોજન પણ રસ્તામાં આપણે જ બનાવીશું. એ માટેની સાધનસામગ્રી પણ લીધી હતી. જોકે મંજિલે પહોંચવા કરતાં અમને રસ હતો વાટમાં આવતાં કુદરતી સૌંદર્યને મનભરીને માણવામાં.